Diari Oficial de la Generalitat Valenciana


Sumari del DOGV 6550, del 23-06-2011 (2011/7255)

RESOLUCIÓ de 20 de juny de 2011, del director general de Personal de la Conselleria d'Educació, per la qual es nomena el tribunal que ha de realitzar la selecció dels aspirants admesos en el procediment d'accés en el cos d'Inspectors d'Educació i es convoca els aspirants admesos a la realització de les fases del procediment selectiu, convocat per Orde de 24 d'abril de 2007, de la Conselleria de Cultura, Educació i Esport i en execució de la sentència número 1024/2010, de 24 de setembre, del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6550

Data del DOGV
:   23-06-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/7255


Data del document
:   20-06-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

RESOLUCIÓ de 20 de juny de 2011, del director general de Personal de la Conselleria d'Educació, per la qual es nomena el tribunal que ha de realitzar la selecció dels aspirants admesos en el procediment d'accés en el cos d'Inspectors d'Educació i es convoca els aspirants admesos a la realització de les fases del procediment selectiu, convocat per Orde de 24 d'abril de 2007, de la Conselleria de Cultura, Educació i Esport i en execució de la sentència número 1024/2010, de 24 de setembre, del Tribunal Superior de Justícia de la Comunitat Valenciana.
[2011/7255]
De conformitat amb el que establix l'Orde de 24 d'abril de 2007, de la Conselleria de Cultura, Educació i Esport, per la que es convoca procediment d'accés al cos d'Inspectors d'Educació (DOCV Núm. 5.501, de 30.04.2007) i en el Reial Decret 276/2007, de 23 de febrer, pel que s'aprova el Reglament d'ingrés, accessos i adquisició de noves especialitats en els cossos docents a què es referix la Llei Orgànica 2/2006, de 3 de maig, d'Educació, i es regula el règim transitori d'ingrés a què es referix la disposició transitòria dessetena de l'esmentada llei (BOE núm. 53, de 2 de març de 2007), esta Direcció General de Personal ha resolt:
Primer. Nomenar el tribunal que figura en la relació que s'inserix com a annex a esta resolució, davant del qual han d'actuar els aspirants admesos per a participar en este procediment selectiu.
Segon. Els membres del tribunal hauran d'abstindre's d'intervindre, notificant-ho a la Direcció General de Personal, quan concórreguen en ells circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives d'accés per al mateix cos en els cinc anys anteriors.
El termini per a manifestar l'abstenció serà de 10 dies comptats a partir de l'endemà a la publicació d'esta resolució en el Diari Oficial de la Comunitat Valenciana.
Els aspirants podran recusar els membres del tribunal quan concórreguen en ells circumstàncies de les previstes en el present resolc.
Tercer. El tribunal que actue en estes proves selectives tindrà dret a la indemnització per raó del servici prevista en el Decret 24/1997, d'11 de febrer, modificat per Decret 64/2011, de 27 de maig (DOCV núm.6531, de 30 de maig), quedant acollits a l'excepció prevista en l'article 4.4 del mateix.
Quart. Remetre als interessats a la Resolució de 7 de juny de 2007, del director general de Personal Docent, de la Conselleria de Cultura, Educació i Esport, per la que es declaren aprovades les llistes definitives d'aspirants admesos i exclosos per a participar en el concurs-oposició per a ingrés en el cos d'Inspectors d'Educació (DOCV núm. 5531, de 11.06.2007).
Quint. Convocar els aspirants admesos per a participar en el procediment d'accés en el cos d'Inspectors d'Educació davant del tribunal el dia 7 de juliol de 2011, a les 10:00 hores, en el CEFIRE de Valencia, siti en el carrer Paco Pierra, número 20 de València.
Els aspirants hauran d'anar proveïts del document nacional d'identitat (DNI) o document semblant del país d'origen, passaport o permís de conducció, vigents, que aparega la fotografia del titular.
Sext. Acceptar la renúncia a la participació procés selectiu presentada amb data 17 de juny de 2011 per l'aspirant Manuel Barrera Beltrán, el qual durant el desenvolupament del mateix deixarà de pertànyer a algun dels cossos que integren la funció pública docent.
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i delProcediment Administratiu Comú, podrà interposar-se potestativament recurs de reposició davant de la Direcció General de Personal en el termini d'un mes des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la seua publicació.
València, 20 de juny de 2011.- El director general de Personal: David Barelles Adsuara.